《元丰六年正月二十九此季壬生徐元立以诗来贺用韵酬之》
宋代·华镇

芳荆堂下两枝长，一本朝来产此旁。敢谓他年当似骥，且期今此得如冈。

顾余已免重占虺，闻子还思待弄璋。多谢见贻真锦绣，归时应得衒吾乡。

作者简介：宋会稽人，字安仁，号云溪。神宗元丰二年进士。官至朝奉大夫，知漳州军事。平生好读书，工诗文。有《扬子法言训解》、《云溪居士集》、《会稽录》等。